बिजली का निजीकरण : आधे दिन बंद रहा बीकानेर का बाजार, विधानसभा में गूंजा
शहरकी बिजली निजी कंपनी काे ठेके पर देने के विरोध में कांग्रेसी जिस वक्त बीकानेर बंद करा रहे थे। उसी दौरान इस मसले पर विधानसभा में बहस चल रही थी।
कांग्रेस के पूर्व मंत्री सहित पदाधिकारी और कार्यकर्ता सुबह सात बजे बाद बाजार में दुकानें बंद कराने निकल पड़े। दोपहर दो बजे तक बाजार बंद रहे। इस दौरान कुछ स्थानों पर कार्यकर्ताओं की दुकानदारों के साथ तीखी नोक-झोंक भी हुई। दोपहर बाद कांग्रेसी रैली के रूप में कलेक्ट्रेट पहुंचे और कलेक्टर को निजीकरण के विरोध में ज्ञापन दिया। केईएम रोड पर दुकानें बंद कराने के दौरान एक शराब का ठेका खुला था। कार्यकर्ताओं ने उससे बंद करने का आग्रह किया तो वह नहीं माना। इस बात को लेकर उनके बीच धक्का-मुक्की भी हुई। इस दौरान पुलिस भी मौके पर पहुंच गई। माहौल को देखते हुए ठेकेदार ने शटर गिरा दिया। इसी प्रकार फड़ बाजार में एक दुकान बंद कराने के दौरान देहात महिला कांग्रेस अध्यक्ष शशिकला राठौड़ का दुकानदार से विवाद हो गया। सूचना मिलने पर बड़ी संख्या में कांग्रेसी कार्यकर्ता वहां पहुंच गए। समझाकर विवाद शांत कराया। निजीकरण के विरोध में मुख्य बाजार कोटगेट, केईएम रोड, स्टेशन रोड, दाऊजी रोड, बड़ा बाजार के अलावा शहर के मोहल्लों में भी दुकानें बंद कराई गईं। इस दौरान केईएम रोड पर पूर्व मंत्री डॉ. बी.डी.कल्ला, शहर अध्यक्ष यशपाल गहलोत, पूर्व महापौर भवानी शंकर शर्मा, यूथ कांग्रेस के लोकसभा अध्यक्ष बिशनाराम, प्रदेश सचिव जिया उर रहमान आरिफ, गोपाल गहलोत, जावेद पडि़हार ने सभा को संबोधित करते हुए कहा कि निजीकरण बर्दाश्त नहीं किया जाएगा। दूसरी तरफ भारतीय राष्ट्रीय ऑटो ड्राइवर यूनियन इंटक समर्थकों ने भी जूनागढ़ के बाहर प्रदर्शन किया और दोपहर तक ऑटो नहीं चलाए।
कौन कहां रहे सक्रिय
{कोटगेट : टिंकूभाटी, विक्की चड्ढा, जतिन यादव, गुलाब गहलोत, आनंद सिंह सोढ़ा, सोनू राज आसूदानी, जयदीप सिंह, नरेश शर्मा, सुनीता गौड़।
{गोगागेट: रविपुरोहित, नंदलाल जावा, मनोज चौधरी, नारायण जैन, एजाज पठान, पाबू राम नायक, मेहराज खान आदि।
{नोखा रोड : नंदकिशोर गहलोत, हजारी देवड़ा, सोहन चौधरी, जयकिशन, शिवरतन मारू, रितेश सेवग आदि।
{बड़ाबाजार : आनंदजोशी, देवेन्द्र बिस्सा, जयशंकर जोशी, हीरालाल हर्ष, नितिन वत्सस आदि।
{जस्सूसर क्षेत्र : अरुणव्यास, शिव गहलोत, मनोज किराड़ू, आदि।
केईएम रोड पर शराब का ठेका बंद करवाने को लेकर उलझते कांग्रेसी।
कोटगेट पर बीकानेर बंद के दौरान नारेबाजी करते कांग्रेस पदाधिकारी।
hin_Deva hin_Deva hin_Deva hin_Deva mai_Deva mai_Deva mai_Deva mai_Deva mai_Deva hin_Deva hin_Deva